Akmenė (upė)
Akmenė (lenk. Kamionka) – upė šiaurės rytų Lenkijoje, Baltijos aukštumoje, Palenkės vaivadijoje, Suvalkų apskrityje ir Suvalkų valsčiuje. Upė teka Vygrių nacionaliniame parke pro Leščevo ir Ūtos kaimus. Upė labai vingiuota, akmenuota, apkritusi medžiais ir apstatyta bebrų užtvakomis, apylinkės apaugusios miškais. Vietomis upės gylis siekia 10-15 metrų, krantai statūs, turiningi įvairia augalija ir gyvūnija. Upė įtraukta į draustinio teritoriją.